Romeo i Julija u Sarajevu

Romeo i Julija u Sarajevu je međunarodni dokumentarni film o smrti Admire Ismić, (1968) i Boška Brkića (1968), ljubavnom paru Muslimanke i Srbina, koji su ubijeni snajperskim hicima 18. maja, 1993. godine na Vrbanja mostu prilikom pokušaja da napuste Sarajevo.

Ovaj dokumentarni film je snimljen u saradnji TV stanice iz SAD-a PBS's Frontline, kanadske državne filmske kuće Canadian Broadcasting Corporation, kanadskog državnog filmskog udruženja National Film Board of Canada i Njemačke filmske kuće WDR Germany. Film je režirao John Zaritsky.

 Radnja 
Dvoje mladih Sarajlija, Admira i Boško su odlučili da napuste Sarajevo 18. maja 1993. Nakon dogovora, preko zajedničkih prijatelja, sa obje strane krenuli su oko 17 sati preko Vrbanja mosta ka Grbavici. Prvo je na mostu smrtno pogođen Boško, a zatim i ranjena Admira, koja je izdahnula desetak minuta kasnije grleći mrtvog momka. Njihova tijela su ostala cijelu sedmicu na mostu, kada su uz pomoć Radnog voda izvučena na sarajevsko naselje Grbavicu, koje je bilo kontrolom VRS. Snage UN su odbile pomoći u izvlačenju tijela dok su se obje strane u sukobu međusobno optuživale za smrt mladog para. Sahranjeni su u Lukavici na srpskom vojničkom groblju a tijela su 1996. po želji Admirinih roditelja prenesena na groblje Lav u Sarajevu.
U filmu govore Admirini i Boškovi roditelji, prijatelji koji su učestvovali u dogovoru oko prelaska, svjedoci ubistva i druge osobe iz života mladog para.
Kako nisu urađene obdukcije tijela niti je vođena istraga, pravac iz koga je pucano i ubice su ostale nepoznate.

 Nagrade 
Za ovaj film režiser Zaritsky dobio je nagradu Alfred Dupont od Columbia University Graduate School of Journalism.

 Također pogledajte 
 Bill Madden – Bosko and Admira, sa albuma Child of the Same God iz 2008. godine
 Inela Nogić – Miss Sarajevo 1993
 Jill Sobule (album) – Vrbana Bridge

 Vanjski linkovi 
NFB Web page
Mark H. Milstein's images with notes about making the world-famous photo of Boško and Admira
PBS Transcript "Romeo and Juliet of Sarajevo" 
The Journal for MultiMedia History
 CNN Mission: Peace "Bodies of Sarajevo's 'Romeo and Juliet' come home"
Kurt Schork’s signature dispatch from siege of Sarajevo
Ševe su vježbali snajperom ubijajući civile po Sarajevu

 Reference 

Kategorija:Filmovi iz 1994.
Kategorija:Kanadski filmovi
Kategorija:Kanadski dokumentarni filmovi
Kategorija:Filmovi na engleskom jeziku
Kategorija:Dokumentarni filmovi o ratu
Kategorija:Filmovi o Ratu u Bosni i Hercegovini
Kategorija:Opsada Sarajeva
Kategorija:Reuters